tomron87/hebrew-wikipedia-sentences-corpus huggingface dataset:
איירון הייד יכול להפוך למשאית מדגם GMC טופקיק.
רטצ'ט (Ratchet, מדובב על ידי רוברט פוקסוורת') - רטצ'ט הוא "הרופא" של הרובוטריקים, יש לו צורך עז למלא את החובה שלו ולהגן על החיים.
רטצ'ט יכול להפוך להאמר מדגם H2.
השקרניקים הם הרובוטים הרעים שמגיעים לכדור הארץ, על מנת לחפש את האול-ספארק, מנסים לקחת מסאם את משקפי סבו, עליהם חרוט מיקומו של האול-ספארק.
מנהיגם, מגה-טרון, חיפש אחר האול-ספארק אך התרסק בחוג הארקטי, ונמצא על ידי ארצ'יבלד וויטוויקי.
לשקרניקים שפה משלהם המורכבת מצלילים משונים
מגה-טרון (Megatron, מדובב על ידי הוגו ויבינג) - מנהיג השקרניקים.
מגה-טרון התרסק בכדור הארץ בחיפוש אחר ה"אול-ספארק".
הוא נלקח על ידי מדור 7 ונחקר על ידם.
מגה-טרון הוא אחד הרובוטים החזקים והאכזריים ביותר.
בעל יכולת שאגה, הוא שונא בני אדם, הנבל הראשי של הסרט.
נהרג על ידי סאם וויטוויקי הדרך: סם דחף לו את הקובייה לבטן ואז נהרג.
מגה-טרון יכול להפוך למטוס חייזרי.
סטארסקרים (Starscream, מדובב על ידי צ'ארלי אדלר) - סגנו של מגה-טרון.
סטארסקרים שונא את מגה-טרון ורוצה למרוד בו ולהפילו ולשלוט בכוח ה"אול-ספארק".
סטארסקרים יכול להפוך למטוס קרב מדגם F-22 ראפטור.
בריקייד (Barricade, מדובב על ידי ג'ס הארנל) - שקרניק רשע שמסתובב בחופשיות בכדור הארץ כשהוא מתחזה למכונית משטרה מדגם דודג' צ'ארג'ר
פרנזי (Frenzy, מדובב על ידי רנו וילסון) - השקרניק הקטן ביותר, שיכול להתחבר לבריקייד.
תפקידו של פרנזי הוא לרגל אחרי האנושות, הוא לוחם חזק כמו הרובוטים הגדולים יותר והוא יכול לירות דיסקים מהחזה שלו.
פרנזי יכול להפוך לנגן דיסקים.
נהרג בידי עצמו הדרך: פרנזי זרק דיסקית ונפגע ממנע ופרצופו נחצה.
בונקראשר (Bonecrusher, מדובב על ידי ג'ימי ווד) - שקרניק עצבני ששונא כל דבר, היחיד שממנו בון-קראשר חושש הוא מגה-טרון.
בון-קראשר יכול להפוך לרכב קרבי משוריין מדגם באפלו H מיין.
נהרג בידי אופטימוס הדרך: חרב שופדה לו דרך הסנטר.
בלאק-אאוט (Blackout) - השקרניק הגדול ביותר, הוא נאמן מאוד למגה-טרון ויכול לירות קרני לייזר חזקות שיכולים להשמיד כל דבר.
בלאק-אאוט יכול להפוך למסוק קרבי מדגם MH-53 "פייבלו".
נהרג בידי לנוקס הדרך: נורה הרבה פעמים ונהרג.
סקורפונוק - השקרניק היחיד שיכול להפוך לבעל-חיים, סקורפונוק יכול להפוך לעקרב מכני גדול שצד את אויביו באותן דרכים שמאפיינות עקרב אמיתי.
דווסטאטור (Devastator) - דווסטאטור הוא לוחם חזק מאוד שמשוריין בכל איבר בגופו.
הוא יכול להפוך לטנק מדגם M1 אברהמס.
צילום הסרט עצמו החל ב-22 באפריל 2006 בבסיס חיל האוויר של ארצות הברית "הולומן", ונמשך כ-83 ימים.
רוב הסצנות אשר צולמו באתר זה, צולמו בחולות הלבנים ליד הבסיס, כאשר הסצנה הזו כללה סצנת אקשן גדולה.
צבא ארצות הברית באותו אזור שיתף פעולה עם ביי וסיפק לו כלי רכב וכלי טיס צבאיים.
בנוסף, שיתוף פעולה שכזה הוביל את "רובוטריקים" להיות הסרט הראשון שצולם בפנטגון ובסכר הובר מאז פיגועי 11 בספטמבר.
שני מסוקי קרב סודיים מדגם CV-22 Osprey tiltrotor צולמו בסרט, בעוד לצבא ארצות הברית יש רק שלושה מאותו דגם סודי.
לאחר מכן הצוות צילם את הסרט ב"שדה התעופה הוגס" בפלייה ויסטה, כולל שישה שבועות של סצנת אקשן גדולה בלוס אנג'לס.
צילום הסרט נגמר ב-24 בספטמבר 2006, אף על פי שצילומים נוספים התקיימו באנטארקטיקה ובדטרויט, צילומים אלה נגמרו לבסוף ב-5 באוקטובר.
ביי לא רצה שההבטים של האנימציות בסרט יתגברו על האלמנטים של סרט אקשן, והוא הוציא את כל 151 מיליון הדולרים של התקציב על יותר מ-14 קטעי אקשן, כדוגמת ההתנגשות החזיתית בין בונקראשר לאוטובוס.
אפקטי KNB סיפקו בובה של פרנזי, ודגם של באמבלבי בגובה של 6 מטר סופק ונבנה על ידי FXPerts.
בנוסף נבנתה גרסה כחולה עם נקודות "כליאת תנועה" של ראשו של אופטימוס פריים ורגליו של מגה-טרון.
אנשי הפעלולים שישבו במכוניות של הרובוטריקים והשקרניקים נאלצו ללבוש בגדים ומסכות בצבע שחור כדי שלא ייראו בזמן צילומי הסרט, משום שהרובוטים לא צריכים נהג בכלי הרכב שאליהם הם הופכים.
עבודת עיצוב הסרט החלה ביוני 2005, כאשר "האסברו" השתלבה בתהליך והחלה לעזור באופן רציני בעיצוב הרובוטים של הסרט - זאת משום שהאסברו היא האחראית על ייצור אלפי דגמי הרובוטריקים והשקרניקים לאורך השנים.
אופטימוס פריים היה הדמות שעליה יוצרי הסרט הסכימו שהמראה שלה יישאר "קלאסי" ולא ישתנה באופן קיצוני.
במקור, גובהה של המשאית אליה אופטימוס פריים הופך הוא בין 6–7 מטר, לכן הבמאי ביי בחר במשאית מדגם פיטרבילט 379, שהפכה את גובהו של אופטימוס ל-8.5 מטר.
ביי גם הוסיף ציורי אש על גופו של אופטימוס כדי להעניק לו מראה בוגר ו"מגניב" יותר, לפי דברי הבמאי.
ביי גם שינה מעט את עיצוב פניו של אופטימוס, נותן לו מראה הרבה יותר טוב והרבה יותר מתאים לסרט באורך מלא והרבה יותר אנושי.
למרות זאת, מגה-טרון קיבל מראה לא אנושי בכלל (אף על פי שבסדרות האנימציה ובצעצועים יש לו מראה של נבל אנושי).
המראה החדש של מגה-טרון נותן לו מראה מפחיד הרבה יותר, מראה שמתאים לרובוט המתכוון להשמיד את כדור הארץ.
בנוסף ביי שינה את שינוי הצורה של מגה-טרון - במקור מגה-טרון אמור להפוך לאקדח מדגם "וולטר P38", אך כעת מגה-טרון הופך למטוס קרב חייזרי.
הכותבים אמרו ש"להפוך את מגה-טרון לאקדח זה כמו להפוך את דארת' ויידר לחרב האור שלו".
שינוי גדול נוסף היה ברובוט החביב באמבלבי, מורפי רצה שבאמבלבי יהפוך למכונית מדגם חיפושית, אך ביי החליט שבאמבלבי יהפוך לשברולט קמארו, כדי להעניק לבאמבלבי מראה טוב יותר וכדי שלא תהיה התנגשות עם מכונית הפלא "הרבי" שהיא חיפושית מדברת.
גם שאר הרובוטריקים קיבלו מראה מבוגר יותר וכולם נוצרו לפי דגמי המכוניות של ג'נרל מוטורס, מטעמי חיסכון בתקציב.
כל שינויי הצורה של הרובוטריקים כאשר הם הופכים למכוניות ולהפך נלקח מסדרות האנימציה (הקול לעולם לא שונה, וביי הרגיש שהוא חב לאוהדים של הרובוטריקים את הקול הזה).
בביצוע הרובוטים על המסך הגדול, מייקל ביי השתמש בחקר תנועות מתקדם ובריאליסטיות כדי להמחיש את תנועות הרובוטים.
במטרה להראות שהשקרניקים פלשו לכדור הארץ, הם קיבלו מראה לא אנושי (שלא כמו בסדרות), דבר זהה היה גם לרובוטריקים.
בסדרות עיצוב הרובוטריקים היה מרובע יותר וחסר עומק, ביי רצה לשנות זאת ולכן עיצב כל דמות עם אלפי חלקיקים נראים לעין, מה שנתן להם מראה ריאליסטי והראה עד כמה הרובוטים האלה באמת גדולים וחזקים.
נושא הסרט נותן לרובוטים אספקט אנושי מבחינת המעשים והרגשות שיש להם.
עיני הרובוטים נראים כמו עדשות מצלמה, ולא כמו עיניים מזכוכית.
ביי הורה ליוצרי האנימציה לראות כמה סרטי אמנויות לחימה כדי להבליט את תנועות הרובוטים.
חברת "Industrial Light & Magic" עבדה על האפקטים הממוחשבים, כאשר לצורך הענקת הפרטים העשירים לדמויות נדרשו 38 שעות רינדור לכל פריים ופריים מהסרט, ולכל דמות מודל דיגיטלי מכל צד ומכל בחינה.
ב-30 במאי 2007, דרימוורקס הסכימה לעוד שני סרטי המשך לסרט הנוכחי.
שיה לה באף, מייגן פוקס, ג'וש דוהאמל, טייריס גיבסון ופיטר קאלן חתמו על חוזה להשתתפות בסרט המשך אחד, בעוד הבמאי מייקל ביי הוחתם לשמש כבמאי הסרט.
הסרט יצא לאקרנים ב-19 ביוני 2009. הסרט השלישי בסדרת הסרטים הוא רובוטריקים 3: אפלת הירח (Transformers: Dark of the Moon) שיצא לאקרנים ב-29 ביוני 2011.
בנוסף שוחררו לאקרנים הסרטים רובוטריקים 4: עידן ההכחדה, רובוטריקים: האביר האחרון ובאמבלבי ללא שיה לה באף.
ב-2021 אף פורסם שם סרט נוסף בסדרה שייקרא רובוטריקים: עליית החיות (Transformers: Rise of the Beats) בכיכובם של אנתוני ראמוס ודומיניק פישבק בבימויו של סטיבן קאפל ג'וניור.
רובוטבוי היא סדרת אנימציה בריטית-צרפתית לילדים ששודרה בערוץ "Cartoon Network" בין השנים 2005-2008.
בישראל הסדרה שודרה לראשונה בערוץ Cartoon Network עד לסגירתו, ללא דיבוב או תרגום בעברית.
בהמשך, עלתה לשידור בערוץ הילדים ב-29 בינואר 2008 עם דיבוב בעברית.
ב-14 בינואר 2020, נהפכה לזמינה גם בשירות הוידאו על פי דרישה HOT VOD Young, כמו כן בשירות הזרמת המדיה NEXT TV של חברת HOT, והוסרה ב-2023.
רובוטבוי הוא רובוט מלחמה הנבנה על ידי פרופסור מושימו.
עקב ניסיונותיו של ד"ר קמיקזי לגנוב את רובוטבוי, מושימו שלח את רובוטבוי למעריץ הגדול שלו, טומי.
טומי בן ה-10 ושני חבריו הטובים מתמודדים מול מזימותיהם של ד"ר קמיקזי ועוזרו קונסטנטין, המנסים לגנוב את רובוטבוי כדי להשתלט על העולם בעזרתו.
רובוטבוי (אסף אבידן): רובוט מלחמה בעל טכנולוגיה מתקדמת ביותר.
נבנה על ידי פרופסור מושימו, ונשלח אל טומי כדי ללמוד איך להיות ילד אמיתי.
על אף היותו רובוט, יש לו אישיות ורגשות, והוא מדבר ומתנהג כמו בן אדם ומדבר במבטא יפני.
ניתן לכבות ולהדליק אותו בעזרת שעון יד מיוחד הנמצא אצל טומי.
במצבי חירום הוא מתחזק וגדל.
מצב זה נקרא "מצב מתקדם".
טומי, גאס, לולה, מושימו, קמיקזי וקונסטנטין הם היחידים שיודעים על כוחותיו.
טומי טרנבול (עמית טולדנו): ילד בן 10, מעריץ גדול של פרופסור מושימו, ומקבל ממנו את רובוטבוי.
חברם הטוב ביותר של גאס ולולה.
נוהג לריב עם אחיו הגדול, דוני, ומאוהב בבמבי.
אוגוסטוס "גאס" בקמן טרנר (דור צויגנבום): חברו הטוב של טומי.
נוהג לקרוא לעצמו "ה-G מן".
לולה מבולה (אורנה כץ): חברתו הטובה של טומי.
ילדה אפריקאית ובתו של שגריר אפריקאי עשיר.
יש לה חתולה לבנה בשם פרינסס.
מאוהבת בטומי, ורומזת לו על כך, ללא הצלחה.
גאס נוהג "להתחיל" איתה וזוכה למכות ממנה.
פרופסור מושימו (אלי לולאי): היוצר של רובוטבוי.
מנהל רומן עם העוזרת היפנית שלו, מיו מיו.
מתקשר עם טומי בעזרת השעון המיוחד.
במהלך הסדרה יוצר בין היתר את "רובוטגירל" - גרסה נשית של רובוטבוי, "רובוטמן" - רובוט מלחמה חזק יותר מרובוטבוי, ובעל מעבדות שונות ברחבי העולם.
התחיל את דרכו כרועה צאן, ובנה בעברו את "פרוטובוי" - אב הטיפוס של רובוטבוי.
ד"ר קמיקזי (שמחה ברבירו): יריבו הרשע של פרופ' מושימו.
בנאדם זקן ונמוך, המנסה לגנוב את רובוטבוי מטומי כדי להשתלט על העולם בעזרת כוחותיו.
יוצר צבאות של יצורים משובטים.
בעל חיות מחמד רבות, שלרוב פוגעות בו.
מזכיר במראו את קים ג'ונג-איל רודן קוריאה הצפונית.
קונסטנטין (דדי זהר): עוזרו היפני של ד"ר קמיקזי.
אדם גדול ממדים ורגיש מאוד.
מאמין באהבה, טבח מצוין ובעל מיומנויות סומו.
ביורן ביורנסון - ילד איסלנדי בגיל של טומי וטוען שהוא יותר טוב מפרופסור מושימו.
בעל כפיל רובוטי בשם "ביורן-בוט (או האח ביורן כפי שהוא קורא לו, מדבר באמצעות המילה "יא!").
מטרתם היא לחסל את רובוטבוי ולהפוך את ביורן-בוט לרובוט הלחימה הטוב ביותר בעולם.
קלאוס ואן אפנקוגל - מיליונר בעל גוף חלש במיוחד שרוצה את חלקיו של רובוטבוי כדי לנקום באלה שהתבריינו אליו כשהיה צעיר.
בעל משרת גורילה בשם "לודוויג".
גנרל יקיטורי - גנרל בעל צבא רובוטים וגאון מרושע שחלקי הגוף שלו מוחלפים בחלקים ביוניים.
אותגר על ידי ד"ר קמיקזי לאתר את רובוטבוי ראשון כדי לראות מי רשע טוב יותר.
דוני טרנבול (מיכאל עינב): אחיו בן ה-13 של טומי.
נוהג להציק ולאיים על ילדים, כולל טומי וחבריו.
ראה את רובוטבוי בפעולה מספר פעמים, אך איש לא מאמין לו כשהוא מספר זאת.
בן זוגה של במבי, בה טומי מאוהב.
לומד בבית הספר של טומי, אותו הוא שונא, ונראה גם כי אותו הוא רוצה להשמיד בניגוד לשאר הילדים שהוא מתעלל בהם.
מסתובב עם שני חברים, שמוכנים לעשות כל מה שיגיד.
בנו של סוכן חשאי המנסה להוכיח שרובוטבוי קיים.
במבי (אורנה כץ): חברתו של קורט.
בחורה פופולרית בבית הספר, ומושא אהבתו של טומי.
דוויט טרנבול (אלי לולאי): אבא של טומי ודוני.
מעריך את דוני יותר מטומי, ומנסה להפוך את טומי לאלוף בספורט.
דב טרנבול (אורנה כץ): אמא של דוני וטומי.
האחת שמנסה לשמור על הסדר בבית, שונאת שבעלה עושה דברים מטופשים ומנסה למנוע סכסוכים בבית (בין טומי לדוני), ולמנוע בלגן בבית (גאס וטומי, כאשר הם נמצאים ברוב המקרים).
פרוטובוי: אב הטיפוס של רובוטבוי, שפרופסור מושימו בנה כשהיה צעיר.
חסרה בו את האנושיות שיש לרובוטבוי, וד"ר קמיקזי מצליח להשתלט עליו.
פרוטובוי התמרד נגדו וקונסטנטין נטרל אותו.
מספר שנים לאחר מכן, רובוטבוי העיר את פרוטובוי ורצונו של פרוטובוי היה לחסל אותו.
הופיע בפרק אחד בעונה הראשונה, אך המשיך להופיע בשלושה פרקים בשתי העונות האחרונות.
בפרק השני שהופיע החליף עם רובוטבוי זהות, בפרק השלישי נקם ורצה לחסל אותו ופרק האחרון שלו הוא כלא את מושימו במפעל וכמעט השמיד אותו עם לבה, עד שרובוטבוי ורובוטגירל הגיעו.
רובוטגירל: גרסה נשית של רובוטבוי ובעלת תכונות דומות.
הופיעה בשני פרקים, בפרק האחרון שהופיעה שמה שונה בדיבוב העברי ל"רובובת".
בפרק הראשון שהופיעה, רובוטבוי היה צריך ללמד אותה מה שידע מטומי ובפרק השני לקתה באמנזיה ולמדה להתמודד עם זה ולהציל את פרופסור מושימו מפרוטובוי.
אולם רובוטגירל היא דמות משנית, אבל הופעתה גרמה לפרק לקבל יותר מאלפי צפיות ונהפכה לדמות פופולרית.
פלוניוס הקס - קוסם שאיבד את עבודתו וגאס הוא אויבו המושבע, כיוון שהמעיט בערכי קסמיו מול כל הקהל.
המנהלת קולפפר - מנהלת בית ספרו של טומי וחבריו.
נוהגת להחרים צעצועים של ילדים ולשחק בהם, כיוון שכשהייתה קטנה לא קיבלה אף צעצוע.
ואנס קוסטרוב (דדי זהר): כתב טלוויזיה שמנסה להוכיח שרובוטבוי הוא לא רק צעצוע.
בעקבות טענות אלו, כולם חושבים שהוא משוגע.
סטיבי - חזיר ענק וחזק שנוצר על ידי ד"ר קמיקזי, אך ראה בו אבא ובגלל שלא התאים לצבא, ד"ר קמיקזי זרק אותו לזבל.
לייזרים גרמו לו מוטציה וחיפש אחרי ד"ר קמיקזי בכל העיר כדי לנקום בו.
רובוטמן (בגרסה העברית נקרא גם גברובוט או רובוגבר): רובוט חזק יותר מרובוטבוי, אשר נשלח לבית של טומי וגנב לו את אהדתו.
לבסוף מתמרד ומושמד על ידי רובוטבוי.
רובוטים באים הייתה סדרת הנפשה אמריקאית שנוצרה בשנת 1985, אשר עוסקת במאבק בין שתי קבוצות של רובוטים.
הסדרה הייתה מבוססת על סדרת צעצועים של חברת הסברו.
הסדרה הופקה על ידי מארוול הפקות וסנבואו הפקות, נוצרו 15 פרקים באורך של שש דקות כל אחד.
בארץ הסדרה דובבה לעברית ושודרה בערוץ 2 ובערוץ הילדים.
הסדרה התבטלה אחרי עונה אחת אולם כל הפרקים שלה נאספו, חוברו והוצאו בצורת סרט וידאו.
בנוסף עלילת הסדרה עובדה לחוברת קומיקס שפורסמה על ידי מארוול קומיקס.
הסדרה נפתחת בהתרסקות של ספינת חלל בעלת צוות אנושי על כוכב נטוש וצחיח, במהרה הם מוצאים את עצמם באמצע קרב בין שני סוגי רובוטים: המגניקים, שהם הרובוטים "הטובים" והטרקורים, שהם הרובוטים "הרעים".
לאחר שכמה מאנשי הצוות האנושי עוזרים למגניקים להביס את הטרקורים על ידי "התחברות" עם הרובוט בתא הבקרה שלו, דבר שמאפשר לו להגיע לתפקוד מיטיבי, הם חוזרים עם המגניקים לבסיסם שם מתגלה סיפור הרקע של הכוכב.
הכוכב "סקאלור" היה מיושב על ידי שני גזעים, המגניקים שוחרי השלום והטרקורים מחרחרי המלחמה, כתוצאה מכך שהשמש המקיפה את הכוכב עברה תהליך של סופרנובה התושבים אולצו להיכנס לתאי הרדמה אולם כתוצאה מן הקרינה הגבוהה המחשבים נאלצו להעביר את תודעתם לגופות רובוטים.
הצוות האנושי מסכים לכרות ברית עם המגניקים אולם עד מהרה הוא מתפצל לשני מחנות, כאשר חלק מבני האדם יוצרים קשר עם הטרקורים וכורתים אתם ברית.
מכאן עלילת הסדרה מתרכזת בניסיונות הטרקורים לגנוב את "לב המחשב", סוג של מחשב בעל בינה מלאכותית, מהמגניקים כדי להפעיל את ה"טראסטאר", ספינת חלל חדשנית שנבנתה על ידם והייתה אמורה להיות המפתח להבסת המגניקים ושכדי להפעילה הם זקוקים ללב המחשב.
בפרקי הסדרה האחרונים הטרקורים מצליחים לגנוב את לב המחשב ולהפעיל את הטראסטאר, אולם בסופו של דבר מובסים על ידי המגניקים ונינטשים על אסטרואיד שומם עליו מתרסקת ספינת החלל שלהם.
המגניקים חוזרים לסקאלור כדי להתחיל בשיקום הכוכב יחד עם בעלי בריתם האנושיים שמחליטים להישאר על פני הכוכב ולעזור במלאכת השיקום.
רובוט אוטונומי הוא רובוט המסוגל לבצע משימות מבוקשות, בסביבה מוגדרת מראש, ללא התערבות אדם.
לסוגים רבים של רובוטים יש דרגות שונות של אוטונומיה, כלומר רובוטים שונים יכולים להיות אוטונומיים בדרכים שונות.
רמה גבוהה של אוטונומיה דרושה בתחומים כמו: חקר החלל (רובוט סייר), ניקוי רצפות (הרובוט אמור להיות מודע לגבולות המשטח שאותו הוא מנקה ולהימנע ממכשולים), כיסוח דשא, ניקוי בריכות, וטיפול בפסולת.
רובוטים אוטונומיים נפוצים מאוד בתעשייה.
רובוט אוטונומי מוגדר כרובוט המסוגל לעבוד בחופשיות בסביבת העבודה שהוגדרה לו, אך לא מותרות לו כל דרגות החופש האפשריות, יחד עם זאת, סביבת העבודה של הרובוט עשויה להיות לא מסודרת ובעלת פרמטרים המשתנים באופן תמידי.
אחד התחומים החשובים בחקר הרובוטיקה הוא כיצד לאפשר לרובוט להתמודד עם הסביבה שלו, בין אם על הקרקע, מתחת למים, באוויר, מתחת לאדמה או בחלל.
לרובוט אוטונומי לחלוטין יש יכולת לבצע את הדברים הבאים:
עבודה לזמן ממושך ללא התערבות אדם.
תנועה, של הרובוט כולו או חלקים ממנו, במרחב ההפעלה המוגדר לו ללא התערבות אדם (המונח מוגדר בחקיקה הישראלית והוא מתייחס לאוסף מגבלות התפעול שהרובוט מוגבל לעבודה במסגרתן – כולל פוליגון גאוגרפי, הגבלת מהירות, הגבלת תנאי מזג אוויר ותנאי תאורה וכיוצא באלו) .
הימנעות ממצבים המזיקים לבני אדם, אלא אם כן אלה חלק ממטרות התכנון של הרובוט.
שמירה על הישרדותו, תוך תחזוקה עצמית שוטפת, בלי לעבור על הכללים הקודמים.
רובוט אוטונומי יכול להיות אף בעל אפשרות לרכישת מיומנויות נוספות על ידי למידה עצמית מסביבת העבודה והסתגלות לשינוי בסביבת עבודה.
כיום רובוטים אוטונומיים עדיין דורשים אחזקה שוטפת כמו כל מכונה אחרת.
הדרישה הראשונה עבור אוטונומיה גופנית מלאה היא היכולת של הרובוט לדאוג לעצמו, כלומר, לדעת לתחזק את עצמו בהתאם לתנאי סביבה משתנים.
רבים מהרובוטים המוגדרים כאוטונומיים הקיימים היום בשוק ועובדים על מצבר (סוללה) נטען, מתחזקים את עצמם בכך שיש ביכולתם אפשרות "לחוש" מתי המצבר חלש ולנווט עצמם לעבר עמדת טעינה (דוגמה: שואב אבק אוטונומי ביתי).
תחזוקה עצמית מבוססת על "הפרופריוספציה", או חישה של המצב הפנימי ובנוסף העברת המידע לאדם.
בדוגמה לטעינת הסוללה, בטרם שינוי מסלול לטובת חזרה לטעינה, הרובוט יעביר את המסר "Low Battery".
חיישן נוסף ברובוטים אוטונומיים אשר נפוץ מאוד הוא חיישן לניטור חום.
רובוט מסוג GUI מציג למשתמש נתונים על הרובוט, התצוגה היא עבור המשתמש בלבד, כאשר בפועל הרובוט יכול לתפקד בלי להציג מידע זה.
רובוטים אוטונומיים מתוכננים להציג מידע אודות תפקודם על מנת שבכל רגע נתון, שבו עלולה להתרחש תקלה, יוכל אדם להתערב בפעולת הרובוט.
זהו יתרון מאחר שהיה וקרתה תקלה שאפשר היה למנוע מראש, תיקון הוא מאוד יקר ולעיתים עלול אף לגרור השבתת הרובוט.
סוגי חיישנים נפוצים המשמשים לאחזקה שוטפת: תרמי (חום), מגע, אופטי, קול (אולטראסוני).
חישת הסביבה היא קבלת נתונים אודות הסביבה.
לרובוט אוטונומי חייבים להיות מגוון חיישנים סביבתיים על מנת לבצע את המשימה לה הוגדר, ולהתרחק מגורמים לא רצויים.
חיישנים נפוצים: ספקטרום אלקטרומגנטי, קול, מגע, חיישן כימי (מדמה את חוש הריח אצל האדם), טמפרטורה.
לדוגמה: רובוט אוטונומי לאחזקת גינות המכסח דשא, ילמד מהסביבה את הקצב שבו הדשא צומח, ובכך ידע כל כמה זמן עליו לנסוע ולכסח את הדשא, על מנת שיישאר באורך מסוים.
כלי טיס בלתי מאוישים הם בעלי מידה מסוימת של אוטונומיה, אם כי ברובם מתאפשרת גם התערבות מפעיל מהקרקע.
כלי הרכב הצבאי גארדיום כולל מידה מסוימת של אוטונומיה המאפשרת לו לסייר בצירים קבועים מראש ולהתחמק ממכשולים במידת הצורך.
גם כלי זה מופעל בחלקו על ידי מפעיל אנושי.
רוֹבּוֹטס הוא סרט אנימציה ממוחשבת קומי.
את הסרט ביימו כריס וודג' וקרלוס סאלדאנה וכתבו לוו'ל גאנץ ובבלו מנדל.
הסרט יצא לאקרנים בשנת 2005 ברחבי העולם, כאשר הקרנת הבכורה הייתה ב-11 במרץ בארצות הברית.
זהו סרט האנימציה הממוחשבת השני שמופק על ידי Blue Sky Studios.
הסרט מתרחש בעולם המאוכלס כולו ברובוטים.
הסרט עוקב אחר רודני קופרבוטום, רובוט צעיר ומוכשר אשר חובב המצאות.
מילדות היה צופה יחד עם אביו, הרב קופרבוטום, בתוכנית הטלוויזיה של ביגוולד, ממנה לקח השראה להמציא ולשאוף לעולם טוב יותר.
רודני ואביו עובדים יחד במסעדה.
כדי להקל על העומס הרב של אביו בעבודתו כמדיח כלים, רודני מביא את המצאתו "וונדרבוט" לעבודה, אך הוא הורס את המטבח מתוך לחץ, גורם לפיטורו של רודני ומכניס את הרב לחוב לבעלי המסעדה.
רודני מחליט לעזוב את העיירה בה גר ועובר לרובוט-סיטי, במטרה להפוך לממציא ב"תעשיות ביגוולד" ולעזור לאביו להחזיר את חובו.
בהגעתו לעיר הגדולה, רודני נוסע לתעשיות ביגוולד במטרה לפגוש את ביגוולד ולהראות לו את המצאתו, אך השוער בכניסה, טים, לא מאפשר לו להיכנס בטענה שהחברה אינה שוכרת ממצאים חדשים כמו בעבר.
בעזרת הוונדרבוט, רודני טס לראש מבנה המפעל ומגלה כי על החברה השתלט ראצ'ט, רובוט נוצץ ומשודרג שהפסיק את ייצור חלקי החילוף וכעת מתחיל לייצר חלקי שדרוג יקרים.
רודני מגורש מתעשיות ביגוולד ופוגש בפנדר (שאותו פגש כשהגיע לעיר בתחנת הרכבת), אחותו של פנדר פייפר, קראנק, לאגנט ודיזל הידועים בתור "החלודים".
רודני נשאר לגור איתם בביתה של דודה פאני.
בזמן שהותו, רודני מתחיל לתקן רובוטים ישנים בשכונה.
בינתיים, מאדאם גאסקט, אימו של ראצ'ט, מצווה על ראצ'ט לעצור את רודני ולהשמיד את ביגוולד.
רודני מקבל מכתב המבשר כי אביו צריך חלקי חילוף.
רודני מחליט למצוא את ביגוולד ולבקש ממנו לחזור ולייצר חלקי חילוף.
וונדרבוט מזכיר לרודני שביגוולד יהיה בנשף ביגוולד, וכך רודני ופנדר מתגנבים לנשף.
בנשף הם מגלים מהרכזתו של ראצ'ט שביגוולד לא הגיע.
רודני מתעמת עימו אך נלקח על ידי האבטחה.
קאפי, רובוטית העובדת בתעשיות ביגוולד ומתנגדת לתוכניותיו של ראצ'ט ואימו, מצילה את רודני ופנדר.
פנדר נתפס על ידי שואב, מכונה שאוספת חלקים ישנים וחלודים ולוקחת אותם להריסה ורתיחה.
בינתיים, רודני וקאפי נוסעים לביתו של ביגוולד.
רודני מבקש ממנו לחזור לתעשיות ביגוולד ולייצר חלקי חילוף, אבל הוא מסרב ומבקש מהם לעזוב ולוותר.
רודני מתקשר להוריו בכוונה לחזור אליהם, אבל אביו משכנע אותו להישאר.
פנדר, שהצליח להימלט, מספר להם שראצ'ט הכין צבא של שואבים מיוחדים שישמידו את כל הרובוטים המיושנים.
ביגוולד חוזר לחבורה במטרה לעזור להם.
החבורה חוזרת לתעשיות ביגוולד שם ביגוולד מפטר את ראצ'ט, אך בעימות מולו מאבד את הכרתו.
רודני, קאפי ו"החלודים" מצילים את ביגוולד ונרדפים ברחבי העיר, אך משאירים את דודה פאני ופייפר מאחור.
הרובוטים הנותרים מגיעים לבית הרתיחה, שם ביגוולד בטעות נכנס למסילת העבודה בדרך לרתיחה.
פייפר ודודה פאני מגיעות עם צבא של רובוטים ישנים וקרב מתפרץ בניהם לבין העובדים של מאדם גאסקט והשואבים.
וונדרבוט נלחם ומנצח את גברת גאסקט.
ראצ'ט מאבד את השדרוגים שלו לאחר שנתפס בשלשלאות.
רודני עוצר את השואבים ומציל את ביגוולד.
ביגוולד לוקח שליטה חזרה על תעשיות ביגוולד ומגיע לבקר בעיר בה גרים הוריו של רודני, כדי לספר להם שבנם כעת יד ימינו.
+שם הדמותמדובבים בגרסה האנגליתמדובבים בגרסה העבריתרודני קופרבוטוםיואן מקגרגורדן שפיראקאפיהאלי בארישרון שחלפנדררובין ויליאמסטל פרידמןביגוולדמל ברוקסטוביה צפירראצ'טגרג קינירשי זורניצרמאדאם גאסקטג'ים ברודבנטדב רייזרפייפראמנדה ביינסנעה קשפיצקיקראנקדרו קארידדי זהרדודה פאניג'ניפר קולידג'לימור שפיראלאגנטהארלנד ויליאמסניר רוןהרב קופרבוטוםסטנלי טוצ'ייובל דורלידיה קופרבוטוםדיאן ויסטחגית דסברגטיםפול ג'יאמטייובל סגללורטה גירגרינדרנטשה ליון
בדיבוב העברי של סרט זה נרשמה הופעתו האחרונה של חנן גולדבלט בטרם נידון למאסר (הגם ששיחק בתפקיד משני).
רוֹבּוֹבִּי (מאנגלית: RoboBee; מילולית: רובוט-דבורה) הוא רובוט המסוגל לעוף, אשר פותח על ידי אוניברסיטת הרווארד.
גודל הרובוט כ-3 ס"מ, ומשקלו כ-80 מיליגרם והוא מנופף בכנפיו 120 פעמים בשנייה.
נכון ל-2016 הוא נחשב למכשיר בעל יכולת טיסה הקטן ביותר שיוצר אי-פעם.
הרובוט עתיד לשמש למטרות שמירה והצלה ולהאבקה מלאכותית.
רובוט ומפלצת היא סדרה הנפשה קומית אמריקאית לילדים העוסקת בעלילותיהם של רובוט ומפלצת החיים יחד בעולם שבו גרים רובוטים ומפלצות.
הסדרה שודרה החל מ-4 באוגוסט 2012 עד 4 במרץ 2015 בערוץ ניקלודיאון.
"רובוט" ו"מפלצת" הם חברים טובים והם חיים בדירה משותפת בעולם עתידי, בעיר שבה גרים יחדיו רובוטים ומפלצות.
שניהם עובדים במפעל האורות המהבהבים "תעשיות דיפולט" בניהולו של גארט, אחיו הרע של רובוט.
הם מרבים ללכת למסעדת פסטרמה.
רובוט הוא ממציא עוד מימי ילדותו ולעיתים קרובות מתרגז כי המצאותיו לא פועלות כראוי, ומפלצת ילדותי ותמיד שמח.
הם מגדלים יחד חיית מחמד בשם מארף, המנסה להתנקם בהם כי הם מתייחסים אליו כאל טיפש.
הם מסתירים אותו כי בעל הדירה שלהם אוסר על החזקת חיות מחמד.
חיי במשפחה ששונאת אותו חוץ מדודו.
האוכל האהוב עליו זה פסטרמה.
החבר הטוב ביותר של מפלצת.
עובד יחד עם מפלצת במפעל האורות המהבהבים, וממציא המון המצאות.
הוא מאוהב בג'יידי, אך נמצא ביחסים טובים מאוד עם ספידפייר וייתכן שהוא מחבב אותה.
0011 דיפולט – סבתא של רובוט ודוברת בשפה על בסיס בינארי בלבד.
שונאת את משפחתו של מפלצת בגלל שהם אורגניים ואת דוד קאפלי היא שונאת יותר מכולם בגלל שניסה לנשק אותה בחג הפסטרמה.
ארפה דיפולט – אמא של רובוט.
מתביישת ברובוט ומתכחשת לחלוטין לעובדה שגיזמו שייך למשפחתה.
גארט דיפולט – אח של רובוט.
מנהל מפעל האורות המהבהבים המרושע.
נכבד ביותר במשפחתו בסדרה מוגדר כאויב.
גיזמו "המשוגע" דיפולט – דודו של רובוט, מוזר מאוד בגלל שהוא שומע קולות וחושב שיש נסיכה בלתי נראית שהיא בעצם הארוסה שלו.
רובוט לא הסכים שיסלקו אותו ותמך בשיגעונותיו.
המשפחה מסרבת לדבר עליו ועל הדברים שעשה וניתקו אותו מהמשפחה.
בריקלין דיפולט – אבא של רובוט וממציא האור המהבהב.
אחיו של בריקלין, פקארד, המציא את האור הנדלק ואבא של בריקלין, אדזל, המציא את האור הכבוי.
מפלצת קראמהולץ – מפלצת צעיר ועליז, אהוב על כמעט כל האנשים בעיר.
האוכל האהוב עליו הוא פסטרמה.
הוא עובד יחד עם חברו הטוב ביותר "רובוט" במפעל האורות המהבהבים, ועוזר לו לבדוק את המצאותיו.
מפלצת גם מאוהב בג'יי די והוא טוב במוט־קוט.
גלוביטה קראמהולץ – אחותו של מפלצת ומטורפת על רובוט.
היא קטנה, עגולה קופצנית ובניגוד למשפחה שלה יש לה שיער, היא אוהבת את רובוט אך רובוט לא אוהב אותה כי היא עוקבת והורסת לו את ההמצאות לפני שהוא מסיים אותם.
קאפלי קראמהולץ – דודו של מפלצת.
שוטר חזק וציני, הנוטה לצחוק על חשבונו של מפלצת.
לב קראמהולץ – אבא של מפלצת וזוכה הקרניקה.
נסי מעריצה מטורפת שלו מפני שזכה בקרניקה 5 פעמים ברציפות.
אוגו – עוקב אחרי רוב האנשים בעיר אבל במיוחד אחרי רובוט ומפלצת מפני שהוא מאוהב בהם.
מוזכר בהרבה פרקים שאוגו אלרגי לפסטרמה.
אוגו מדבר בינארית ותרגם את 0011 בחג הפסטרמה.
לאוגו יש יומן חלומות ומתגנב בשעות לא צפויות לביתם של רובוט ומפלצת, לרוב בשביל לקרוא להם פרקים מיומן החלומות שלו.
על החולצה של אוגו יש את לוגו ה-USB.
ג'יי די – אישה ענקית עם פרצוף קטן במיוחד שנוסעת על האופנוע שלה ספידפייר, שהיא החברה הטובה ביותר שלה וביחד הן עוצרות את הפושעים בעיר.
רוב העיר מאוהבת ב-ג'יי די בגלל יופייה והפראיות שהיא מוציאה כשהיא וספידפייר מכסחות את הרעים.
ספידפייר – האופנוע של ג'יי די והחברה הטובה ביותר שלה.
נמצאת ביחסים מאוד טובים עם רובוט וכנראה מאוהבת בו.
האל שווה טון – מוכר שמכר לרובוט ומפלצת את הצפלין ועוד דברים אחרים.
מפלצת תמיד רוצה לקנות את כל המוצרים שלו וכל כך נרגש מהם וכשהוא אומר משהו שיגרום להאל שווה טון לקבל הרבה כסף זה גורם לעיניים שלו לקפוץ בסימן של הדולר:$.
נסי – המנהלת של מסעדת הפסטרמה, מוכרת הפסטרמה וגם שפית.
רובוט ומפלצת הלקוחות הקבועים ביותר שלה.
היא ביולוגית בצורת תמנון למרות שיש לה גלגל למטה.
בצעירותה השתתפה בתחרות ריקודים עם מר ווילי והם זכו בסרט כחול.
פנס מוטי – השרת של מפעל האורות המהבהבים וגיבור מוט-קוט לשעבר, סנילי בגלל המכות שחטף כשעוד שיחק מוט קוט, שוכח דברים תוך שנייה.
מאסטר גרבמיץ – לוחם מגה ג'יצו ואימן את רובוט.
האולי – קוף סייבר שואג שחטף את 0011 ותקף את רובוט ומפלצת עד שמפלצת הגיע לליבו.
סם ווינסם – מנחה תוכניות טלוויזיה קופצני ומפורסם.
פרי – איש שהמכניקה של פרצופו תקועה על חיוך.
לעיתים קרובות קורה לו משהו רע.
הצעקן – רובוט שצועק על כל מה שהוא אומר או כל מה שמישהו אחר אומר או עושה.
מישהו שהציע למפלצת עגלת זהב מלאה בזהב.
דמותו מהווה מחווה לתרמית "הנסיך הניגרי".
סבא קריספי – ה"סנטה קלאוס" של חג הפסטרמה.
יישב את המחלוקות בין משפחת דיפולט ובין משפחת קרמהולץ ואמר שאם אוגו יאכל פסטרמה הוא לא יהיה אלרגי יותר אך שיקר.
נוטה להרביץ עם מקלו לקאפלי.
סר קרקלין – הגיבור והשראתו של רובוט.
גנב את ההמצאה של רובוט "תמצית מפלצת" וקרא לה "תמצית קרקלין".
מארף – חיית המחמד של רובוט ומפלצת וניסה לנקום בהם על שהשפילו אותו.
מתחבא ממר ווילי בכל פעם שהוא בסביבה.
מר ווילי – בעל ביתם של רובוט ומפלצת ומארף רוצה לנקום גם בו.
השתתף בתחרות ריקודים הנקראת "נענע את הפסטרמה שלך" יחד עם נסי, ולאחר שזאת לא הגיע כעס נורא והתחיל לשנוא כל דבר בעולם.
הוא לא צועד ומשתמש בגלגלים בשביל לנוע, למרות שיש לו רגליים קטנות.
קרייקי – גנב מרושע שקאפלי עצר אותו.
בליימי – בן-דודו התאום של קרייקי.
ליל לגנץ – פושע שפעם היה בעל תוכנית לילדים.
לוסי – האויבת של רובוט ובתיכון היא גנבה ממנו את הר הגעש מסודה לשתייה.
למרות שרובוט מתייחס אליה בתור האויבת המושבעת שלו היא מתנהגת כאילו היא לא מכירה אותו.
פנדולם דיפו – רובוט מרושע המנהל את מפעל האורות היציבים.
ניסה להשיג את נוסחת האורות המהבהבים מרובוט, אך נכשל.
מפעלו נהרס מפני שרובוט רימה אותו ונתן לו את נוסחת האורות המתפוצצים.
רובו אונו – הבת של גרבמיץ וכמעט שברה את החברות של רובוט ומפלצת.
שרה הנורא ומסיבה מסוימת מפלצת חושב ששירתה נפלאה.
שמה הוא מחווה ליוקו אונו.
אודרי – עץ פסטרמה שחטף את כל חבריו של מפלצת.
נוצר בגלל אהבת יתר של מפלצת והושמד בזכות מכונה של רובוט, שנוצרה בשביל לגדל עץ פסטרמה מעולה, אך נכשלה.
שמה הוא מחווה לאודרי 2 מ.
חג הפסטרמה – פארודיה של חג המולד.
הסיפור העומד מאחורי חג זה מספר ריב בין האורגנים למכניים שהתפייסו בזכות זה שסבא קריספי הראה להם את הדבר המשותף להם: אהבת פסטרמה.
בחג שותים משקאות פסטרמה שהם פארודיה של ליקר ביצים.
יום האהבה – ביום זה נותנים מתנות לבחורה שאוהבים, שזו בדרך כלל ג'יי-די.
במקום בונבוניירות נותנים פסטרמות בצורת לב.
החוקים במשחק פשוטים: המטרה היא לצבור כמה שיותר נקודות על ידי השלכת מוט שבקצה אחד יש איקס ובקצה השני עיגול לריבוע בצבע של הקבוצה [כחול או אדום].
אירוע הגמר נקרא סופר־מוט (פארודיה של סופרבול).
מונופודים – סוג של רכבים דמויי עגלות בהם נוהגים לרוב הרובוטים.
יש שני סוגים של מונופודים: מונופוד אכיל ומונופוד לא אכיל.
את שניהם המציא סר קרנקלין.
קרניקה – אירוע הבוחן מיומנויות של אורגנים.
אירוע הקרניקה כולל מבחן של חוזק, מיומנות, דיג ובעיות חילוק.
אירוע הקרניקה קורה פעם בשבע שנים.
אבא של מפלצת, לב, זכה בקרניקה 5 פעמים רצופות.
מטגן פסטרמה אוטומטי-טי – המצאה של רובוט.
נועדה לעזור לרובוט ומפלצת בשעת העומס במסעדת הפסטרמה.
לאחר שזאת נחלה כישלון, ספידפייר
קופסת הביטחון – נועדה בשביל שרובוט ירגיש בטוח מאיומים ושום סכנה לא תחדור.
רובוט נטש את ההמצאה בגלל שהבין שבשביל לאכול פסטרמה הוא צריך לצאת ממנה.
קילבוט – רובוט שנבנה בשביל לחסל כל גורם שמאיים על רובוט, אך ראה ברובוט ומפלצת כגורם מאיים.
הושמד על ידי מר ווילי, שחשב אותו לחיית המחמד שלהם.
מגרד הראש – המצאה של מפלצת.
הומצאה בגלל שלמפלצת גירד הראש והוא לא הגיע אליו.
רובוט קינא בו, אבל מפלצת נתן לו את הקרדיט וויתר לו על פרס הממציא הגדול ביותר בכל הזמנים, אבל אחרי שזה הסיח את דעתם של כולם רובוט קיבל את פרס הממציא הגרוע ביותר בכל הזמנים.
מגרד הגוף – סוג של מכונה לשטיפת מכוניות שרובוט המציא בשביל להוכיח שהוא ממציא טוב יותר ממפלצת, אך זו נכשלה.
ביתם של רובוט ומפלצת – המקום בו רובוט, מפלצת ואוגו גרים.
בעל ביתם הוא מר ווילי והוא נוהג להיכנס לשם בשעות לא נוחות.
מסעדת הפסטרמה – המקום בו נסי עובדת.
נסי מנסה לגרום לרובוט ומפלצת לא להפסיק לאכול פסטרמה, בשביל להחזיק את העסק שלה.
מפעל האורות המהבהבים – המקום בו רובוט, מפלצת, פרי ופנס-מוטי עובדים.
המקום הוא עסק משפחתי של משפחת דיפולט, המנוהל על ידי גארט.
מועדון הקרניים – המקום מנוהל על ידי האל השווה טון, שמוכר לרובוט ומפלצת (לרוב רק למפלצת) דברים שונים.
כשמפלצת בא בשביל למצוא קרניים חדשות, אוגו התחזה לעובד שם.
רֻבּוֹ כְּכֻלּוֹ הוא כלל הלכתי המבטא מצבים של ספק לגבי הדין עבור מציאות חלקית, לדוגמה כגון חלק משעור מסוים (כגון רביעית) או חלק מגופו של האדם.
על פי הכלל, במציאות חלקית, דנים מצב או מקרה על פי הדין שבו דנים את הנידון אילו כולו היה כרובו.
במקרים אלו, פוסקים את הדין לגבי המציאות החלקית כאילו הייתה שלמה.
הכלל רובו ככולו משמש כנידון במקרים רבים.
לדוגמה, לדין האם רובו ככולו נחשב שנמצא בסוכה (ונפקא מינה האם קיים בכך מצוות סוכה או לא), לגבי הרגע שבו קובעים שהייתה לידה (ונפקא מינה לגבי קביעת יום הלידה לדוגמה), בחיוב ארבע כוסות של פסח ועוד.
את הכלל רובו ככולו, לומדים חז"ל מכך שכתוב בפסוק "בַּיּוֹם הַשְּׁבִיעִי יְגַלְּחֶנּוּ" () ושם מבואר כי צריך לגלח כל ראשו ואסור לשייר ב' שערות.
ומכך שצריך לימוד מיוחד על ידי פסוק זה, משמע שבכל התורה כולה רובו ככולו, ולכן צריך פסוק מיוחד בנזיר ללמד ששם באופן חריג אין הדין רובו ככולו חל.
בחידושי הגר"ח מבריסק, כותב שהמקור ש"רובו ככולו" הוא דווקא הפסוק "אַחֲרֵי רַבִּים לְהַטֹּת"() שנאמר בנושא דיינים.
יוצאים מן הכלל ופרטי דינים
ישנו יוצא מן הכלל שבעניין הנוגע לדיני נפשות אשר בו פקוח נפש אין הולכים אחר הרוב.
כך פסק רבי יוסף קארו בשולחן ערוך.
רובו ככולו (רק) מתוך כולו
בדיני שעורים לא נאמר רובו ככולו.
כלומר אי אפשר לקדש על רוב רביעית, או לטבול במקווה שיש בו רוב ארבעים סאה (ארבעים סאה הם אמה על אמה ברום שלוש אמות, השעור המינימלי שקבעו חז"ל למקווה כשר).
ונשאלת השאלה מדוע שלא יחול גם כאן הכלל רובו ככולו?
החת"ם סופר עונה על כך, שלא שייך לומר רובו ככולו אלא מתוך כולו כלומר שרק אם הרוב הוא מתוך כולו.
ואם כך בשאלת השעורים, אין מציאות של כולו בכלל אלא יש רק מציאות חלקית של רוב רביעית שבה לא שייך להגיד רובו ככולו, ולומדים זאת מסנהדרין, שאם נתיישבו רק רוב סנהדרין לדון, אין דינם תקף, מכיוון שצריך רוב מתוך כל.
דין ידוע בהלכות הנחת תפילין הוא ש"אם כמלוא נימא מהתפילין אינם על ראשו אלא על מצחו, אינו יוצא ידי חובה." ואם כן מדוע אין הדין בתפילין הולך על פי הכלל "רובו ככולו" שכן יצא ידי חובת המצווה?
ועוד שואלים מה שונה הדין שבתפילין שכתב הטורי זהב שאם נשמטו רובן חוזר ומברך כשמניחן שוב, ואילו בטלית שאם נשמט כולו חוזר ומברך, אבל בנשמט רובו אינו צריך לחזור ולברך.
ומדוע שונה הדין?ה"משמרת חיים" עונה על כך שאומרים רובו ככולו רק כאשר לכל מקצת יש חשיבות בפני עצמה, כגון שחיטה, שבכל מקצת יש "שם שחיטה", אלא שיש שעור שצריך (ב' סימנים) ונתחדש שברוב שניים עולה רובו ככולו ונחשב שחיטה.
אבל בתפילין, רוב בית תפילין אינו נחשב בית תפילין כלל, ועל כן לא שייך בזה דין רובו ככולו.
לעומתו ה"אשל אברהם" כתב שיש ללמד זכות על אילו שאינם נזהרים בזה מטעם הדין רובו ככולו, ומשמע שחולק.
לגבי קושיית הטורי זהב שראינו, תירץ האשל אברהם שבציצית כידוע, מה שמחייב בציצית הוא הבגד (וגם מקצת בגד נקרא בגד), ולכן אם נשאר מיעוט הטלית עליו אינו צריך לברך.
מה שאין כן בתפילין, שהמצווה היא תלויה בשלמות התפילין, ומקצת תפילין אינו כלום ואם כך נחשב כאילו הסתלקה לגמרי וחייב לחזור לברך.
מקצת מניין לחשיבות תפילה בציבור
בספר עמק ברכה כתב שיש להוכיח מהרמב"ם שגם כשמקצת הציבור התפללו, נחשבת התפילה לתפילה בציבור, וביאר הכסף משנה שהטעם הוא משום שרובו ככולו.
אבל בספר "יד אליהו" וכן בשו"ת אגרות משה סוברים שאין זה נחשב תפילה בציבור כיוון שזה עניין שעורים כפי שהזכרנו כבר שבשעורים אין דין רובו ככולו.
רובוטיקה אבולוציונית היא תחום ברובוטיקה העוסק בתכנון של רובוטים בהשראת האבולוציה הביולוגית או תוך יישום של כלים מתמטיים מתחום החישוביות האבולוציונית.
רובוטיקה אבולוציונית היא תחום צעיר ברובוטיקה.
העוסקים בתחום זה נמנים עם פי רוב על מוסדות מחקר אקדמיים (חייב אישור) (נכון לינואר 2014).
תחום המקורב מאוד לרובוטיקה אבולוציונית ולעיתים קרובות משפיע עליה הוא A-LIFE - חקר המערכות המלאכותיות המדמות תהליכי חיים.
תחום הרובוטיקה האבולוציונית נחקר לרוב במסגרות מדעיות רחבות ממנו כגון: מדעי המחשב, הנדסה מכנית, הנדסת מערכות, ביולוגיה חישובית.
בקרב מוסדות המחקר הישראליים העוסקים בתחום זה ניתן למנות את אוניברסיטת ת"א ואת אוניברסיטת בן-גוריון בנגב.
מתוקף הגדרתה, עוסקת הרובוטיקה האבולוציונית בפיתוח של מערכות רובוטיות בהתבסס על ניסוי (בסביבה מציאותית או מדומה) של רובוט אחד או יותר ולאחר מכן תהליכים של שינוי, מיון וברירה בדומה לאבולוציה הביולוגית.
רובוטים המתקבלים בשיטה זאת עשויים לקבל צורה או תכונות שלא נצפו מראש על ידי המפתחים ובכך ייחודה של שיטה זו.
תהליך פיתוח אופייני של רובוט מתחיל בהפשטה של הרכיב הרובוטי המיועד לפיתוח ומבנהו מתואר באוסף של ערכים מספריים.
מספרים אלו מקודדים אל תוכנה בדמותן של מחרוזות מספריות.
מחרוזות אלה מכונות כרומוזמים על שום דמיונם למבנה בעל אותו השם בגוף החי.
במקביל מחליטים המפתחים על סביבת ניסוי לרובוט ועל שיטת הערכה על פיה ימדד טיבו.
תוכנת מחשב המיועדת לכך יכולה על פי הוראה לבצע שינויים מקומיים בערכי המחרוזת המתארת את סכימת הרובוט או אף "לערבב" יחד קטעים ממחרוזות המתארות רובוטים שונים (אך דומים).
כעת מתחיל תהליך חזרתי (איטרציה) המכיל מספר שלבים:
מנסים רובוט אחד (או יותר) בסביבת הניסוי
מנקדים את הרובוטים בהתאם לביצועיהם
מדרגים וממינים את הרובוטים בהתאם לניקוד
את המחרוזות של הרובוטים המצטיינים לשלב זה משנים או מערבבים באמצעות התוכנה
מנסים את הרובוטים החדשים שהתקבלו כתוצאה מהשינויים הנ"ל וחוזר חלילה.
את התהליך ניתן לעצור בכל שלב, על מנת להפיק תועלת מהרובוטים שהתקבלו או לבחון את התהליך.
לתחום הרובוטיקה האבולוציונית מוקדשים לעיתים תכופות (והולכות) מאמרים, גליונות כתבי עת מדעיים וסדנאות מקצועיות בכנסים מדעיים חשובים.
יחד עם זאת, אין בנמצא עדיין כתב עת בינלאומי המוקדש כולו או ברובו לתחום.
רובוטריקים הוא זיכיון מדיה שנוצר על ידי חברת הצעצועים היפנית טאקארה שהורחב לקטלוג צעצועים ולסדרות אנימציה בידי חברת הסברו האמריקאית.
הזיכיון החל בשנת 1984 עם שידורה של סדרת האנימציה "הרובוטריקים".
כיום הוא כולל חוברות קומיקס, סדרות אנימציה, משחקי מחשב וסרטי קולנוע.
סיפור הרקע הוא מאבק בלתי פוסק של שתי קבוצות חייזרים: רובוטים מהכוכב סייברטרון: "הרובוטריקים" (Autobots) שהם הטובים, וה"שקרניקים" (Decepticons) שהם הרעים.
שתי הקבוצות כוללות רובוטים היכולים לשנות את גופם בין מגוון כלי רכב ומכונות מלחמה לרובוטים דמויי אדם.
סדרת האנימציה המקורית וליין הקומיקס באותו שם של חברת מארוול קומיקס יוחסו לרוב בתור "רובוטריקים: הדור הראשון".
גם סדרת האנימציה וגם סדרת הקומיקס זכו לסדרות ספין אוף, כמו חוברות קומיקס על "הדור השני" או סדרת האנימציה "מלחמות החיות", שהתרחבה ליקום בדיוני משלה.
דמויות מהדור הראשון זכו לשני אתחולים בידי חברות הקומיקס Dreamwave Productions (2001) ו-IDW Publishing (2005).
בסוף שנות ה-90 ותחילת שנות ה-2000 היו גלגולים נוספים לסיפורם של הרובוטריקים בסדרת "רובוטים במסווה" והמשכיה "ארמדה", "אנרג'ון" ו"סייברטרון", אשר התרחשו ביקום נפרד שנקרא "טרילוגיית יוניקרון".
סרט לייב אקשן יצא בשנת 2007, והצלחתו הובילה לשלושה המשכים שוברי קופות.
בהמשך, סדרת "רובוטריקים אנימייטד" שילבה בין סדרת הדור הראשון, סרט הלייב אקשן ויקום יוניקרון.
שתי הסדרות האחרונות שבסדרות האנימציה נקראו "רובוטריקים פריים" ו"רובוטריקים: המלחמה על סייברטרון - הטרילוגיה" ושילבו אלמנטים מסרטי הקולנוע באנימציית CGI.
מאז שנת 1994 החל להתקיים מדי שנה כנס חובבים בשם "בוט-קון", שאירח אמנים כמו פיטר קאלן (מדבב קולו של מנהיג הרובוטריקים אופטימוס פריים), פרנק ולקר (מדבב קולו של מנהיג השקרניקים מגהטרון), כותבי הקומיקסים סיימון פורמן ובוב בודיאנסקי, יוצרי המוזיקה סטן בוש ווינס דיקולה והתסריטאים אלכס קורצמן ורוברטו אורקי.
זיכיון הסרטים של הרובוטריקים מדורג במקום ה-14 ברשימת הזיכיונות שוברי הקופות הגדולים בכל הזמנים.
"דור ראשון" הוא מונח רטרואקטיבי עבור דמויות הרובוטריקים שהופיעו בין השנים 1984 ל-1993. הרובוטריקים החלו למעשה בליין צעצועים יפני בתחילת שנות ה-80 של המאה ה-20 בשם "מיקרומן" ו"דיאקלון".
הראשון מביניהם הציג אקשן פיגרס בדמות אנוש, בעוד השני הציג רובוטים המסוגלים לשנות צורה לכלי רכב יומיומיים וצבאיים, מכשירים אלקטרוניים וכלי נשק.
בשל הצלחת ליין הצעצועים של כוח המחץ, אשר עשה שימוש בטכנולוגיית מיקרומן, חברת הסברו קנתה את הזכויות לצעצועי דיאקלון והצטרפה לחברת טאקארה.
הכותבים ג'ים שוטר ודניס אוניל נשכרו בידי הסברו כדי ליצור את סיפור הרקע.
לאחר מכן, בוב בודיאנסקי יצר את מרבית דמויות הרובוטריקים והעניק שמות ואישויות לרבים מצעצועי דיאקלון.
השם "אופטימוס פריים" - מנהיג הרובוטריקים - היה רעיונו של אוניל, בעוד "מגהטרון" - מנהיג השקרניקים - היה של בודיאנסקי.
הרעיון המרכזי מאחורי הדור הראשון היה שאופטימוס פריים הגיבור, מגהטרון הנבל וחייליהם הטובים ביותר התרסקו בכדור הארץ הפרהיסטורי בספינות החלל שלהם, לפני שהתעוררו לחיים בשנת 1985. כוכב הלכת שלהם, סייברטרון, נמשך אל עבר כדור הארץ כתוצאה מהמלחמה המתמשכת ביניהם.
במקור, חוברות הקומיקס של הרובוטריקים מבית מארוול קומיקס היו חלק מיקום מארוול, וכללו את הופעתן של דמויות כמו ספיידרמן וניק פיורי בין היתר, וביקור קצר בארץ הפראית.
סדרת האנימציה של הרובוטריקים החלה באותה תקופה, בהפקתם של אולפני סאנבוו ומארוול הפקות (הסברו הפקות לעתיד).
מתחילתה של הסדרה, היא סתרה את סיפורי הרקע של בודיאנסקי והציגה את הרובוטריקים כשהם תרים אחר מקורות אנרגיה ומתרסקים כשהשקרניקים דולקים בעקבותיהם.
דמותו של שוק וייב (גל-הלם בתרגום בעברית) הוצגה כנאמנה למגהטרון ושומרת על סייברטרון בהיעדר אדונה, בעוד בקומיקס הוא מבקש לחתור תחתיו ולקחת פיקוד על השקרניקים.
סדרת הטלוויזיה שינתה לחלוטין גם את סיפור המקור של הדינוטריקים, הפיכתו של ג'טפייר לשקרניק (נקרא סקיי פייר בסדרה, שמי אש בתרגום בעברית), תיאורם של הטרקטוריקים (שמשתלבים יחדיו והופכים למשמידן), ואומגה סופרים.
הקומיקס של מארוול מבסס כבר מתחילתו את העובדה שפריים מחזיק במטריקס היצירה, שמעניק חיים למכונות.
אולם, רק בפרק כפול של העונה השנייה בסדרת הטלוויזיה מתואר מחשב-העל וקטור סיגמא, שמעניק חיים לרובוטריקים, וכן את שומרו אלפא טריון.
בשנת 1986 יצא "רובוטריקים: הסרט", שמתרחש בשנת 2005. הסרט מציג את המטריקס בתור "מטריקס המנהיגות של הרובוטריקים", ובו אופטימוס פריים הגוסס מעניק אותו לאולטרה מגנוס לאחר קרב אחרון עם מגהטרון.
אולם, כשפריים מת הוא מפיל את המטריקס.
הוט-רוד מספיק לתפוס את המטריקס, ובהמשך הסרט הופך למנהיג הבא של הרובוטריקים, רודימוס פריים.
יוניקרון, רובוט ענק שטורף עולמות, חושש מכוחו הרב של המטריקס ומגייס את מגהטרון ואת שאר חייליו להשמיד את המטריקס.
הוא יוצר מחדש את מגהטרון, שניזוק קשה בקרב נגד אופטימוס, והופך אותו לגלבטרון.
בומב-של ("פצץ" בתרגום בעברית) החרקניק הופך לסייקלונוס, וסקיי וורפ (שוחק שחקים) הופך לחיילו, בעוד ת'אנדר קראקר (מפצח רעם) הופך לסקורג', ושראפנל (מצרר) וקיק-בק (כשלן) החרקניקים הופכים לחייליו.
בסופו של דבר, הוט רוד לוקח את מטריקס המנהיגות ומשמיד את יוניקרון.
הסרט גם כלל דיבובים של אמנים כלנרד נימוי, ג'אד נלסון, אורסון ולס, אריק איידל, סקטמן קרוטרס וקייסי קאסם.
לאחר הסרט יצאה עונה שלישית של הרובוטריקים, ונחשף שהנבלים החייזריים שידועים בשם הקווינטסונס השתמשו בסייברטרון כבית חרושת.
עם הזמן, הרובוטים שעבדו תחתם התמרדו.
הפועלים שבהם הפכו לרובוטריקים, והלוחמים שבהם הפכו לשקרניקים.
לבקשת המעריצים, אופטימוס פריים חזר לחיים בסופה של העונה השלישית, והסדרה הסתיימה בקשת סיפור בת שלושה חלקים.
אולם, השידור היפני של הסדרה כלל פרק מקבץ (OVA) בשם Scramble City ויצר סדרה חדשה אשר המשיכה את העלילה והתעלמה לגמרי מסיום הסדרה האמריקאית.
בדיוק כשסדרות הטלוויזיה סיימו את הרצתן, חברת מארוול הרחיבה את המשכיות הזיכיון.
כמו בסרט, החברה הרגה את פריים ואת מגהטרון, גרימלוק הדינוטריק נטל מנהיגות על הרובוטריקים, היה קרוסאובר עם כוח המחץ, ופורסמה מיני סדרה בשם The Transformers: Headmasters שהרחיבה על הרקע מאחורי כוכב הלכת נבולון שממנו הגיעו אדוני הראש.
המיני סדרה הובילה לכך שפריים הוחזר לחיים בסדרה הראשית כפאוור-מאסטר.
בממלכה המאוחדת, המיתולוגיה של הרובוטריקים המשיכה לצמוח.
הוצגה דמותו של פרימוס בתור יוצרם של הרובוטריקים, אשר העניק את גופו כדי שישמש כעולם ביתם סייברטרון ונלחם נגד אויבו יוניקרון.
הוצגה רובוטריקית בשם ארסי, למרות שהקומיקס ציין שאין לרובוטריקים הגדרה של מין, וכדי להרגיע האשמות של סקסיזם.
סאונד וייב (גל-קול בתרגום בעברית), סגנו של מגהטרון, שבר את הקיר הרביעי בכך שענה לקוראים בטורי המכתבים ומתח ביקורת על המשכיות הסדרה המצוירת כתיאור לא מדויק של ההיסטוריה.
בסך הכל, הקומיקס האמריקאי נמשך כ-80 חוברות והקומיקס הבריטי נמשך כ-332 חוברות עד לשנת 1991. הקומיקס של דרימווייב החליף את סדרת הקומיקס של מארוול בתחילת שנות ה-2000.
חמישה גיליונות של סדרת כוח המחץ הביאו לשובם של הרובוטריקים בשנת 1993. סדרה זו ארכה 12 גיליונות, נקראה "רובוטריקים: הדור השני" והביאה עמה ליין צעצועים חדש.
הסיפור של הדור השני חשף כי הרובוטריקים למעשה התרבו באופן א-מיני, דבר שהופסק בידי פרימוס מכיוון שזה הוביל ליצירתו של נחיל זדוני.
אולם, אימפריה חדשה שאינה משתייכת לרובוטריקים או לשקרניקים קמה ומחזירה את הנחיל.
בסופה של קשת סיפור בת כשנה, אופטימוס פריים ומגהטרון כרתו ביניהם ברית, ונחשפה דמותו של ליג' מקסימו, צאצא עתיק של השקרניקים.
הקליף האנגר הזה לא נפתר עד לכנס טראנס-פורס, שנערך בשנים 2001–2002, ובו סיים הכותב סיימון פורמן את הסיפור בנובלה בשם Alignment.
הסיפור התמקד בקבוצה קטנה של "מקסימלים" (במקור Maximals) בהנהגת אופטימוס פריימל וה"פראניקים" (Predacons} בהנהגת מגהטרון, כ-300 שנה לאחר "המלחמה הגדולה".
לאחר מרדף מסוכן בחור תולעת, שתי סיעות הרובוטים מתרסקות על כוכב פרימיטיבי ולא מיושב שדומה לכדור הארץ, אך הכולל שני ירחים ורמה מסוכנת מאוד של אנרג'ון, מקור כוחם.
מתברר בהמשך שאכן מדובר בכדור הארץ הפרהיסטורי, שכולל ירח שני מלאכותי, בתקופת הזמן המתרחשת בטווח ארבעת מיליוני השנים שבהן הרובוטריקים והשקרניקים שהו בהקפאה קריוגנית לפני שהתעוררו, לפי סדרת הדור הראשון.
הדבר מאלץ אותם לנטול לעצמם צורות של חיות אורגניות כדי לפעול מבלי להיכנס למצב הקפאה.
לאחר שכתבו את פרק הפיילוט, הכותבים בוב פורוורד ולארי דיטיליו עשו מחקר על הרובוטריקים של הדור הראשון.
הם השתמשו באלמנטים של הרקע ההיסטורי בתסריטים שלהם כדי לבסס את מלחמות החיות כחלק קאנוני מהדור הראשון, וזאת באמצעות התייחסויות רבות לסדרת האנימציה ולסדרת מארוול קומיקס.
עד לסוף העונה הראשונה התגלה שגם הירח השני וגם האנרג'ון נבנו בידי גזע חייזרי מסתורי בשם "ווֹק".
השמדת הירח השני משחררת אנרגיות מסתוריות שהופכות כמה מהדמויות ל"טרנס-מטאל".
הכוכב מתגלה ככדור הארץ הפרהיסטורי ובהמשך מתגלה "התיבה" בה התרסקו הרובוטריקים.
מגהטרון מנסה להרוג את אופטימוס פריים המקורי, אך פריימל מצליח לשמר את הניצוץ שלו בתחילת העונה השלישית.
בסדרת ההמשך "מכונות חיות", מתגלה שלסייברטרון יש מקורות אורגניים, שאותם מגהטרון מנסה לנצל.
אחרי שהעונה הראשונה של "מלחמות החיות" הסתיימה ביפן לאחר 26 פרקים, היפנים ניצבו בפני בעיה.
העונה השנייה הקנדית הייתה בת 13 פרקים בלבד, מה שלא אפשר לה להיות משודרת ביפן.
לפיכך, בזמן ההמתנה לעונה שלישית הכוללת 26 פרקים, שודרו שני סרטי אנימציה כדי שימלאו את הפער בין שתי העונות, Beast Wars II ו-Beast Wars Neo.
חברת ההפצה "דרימווייב הפקות" חשפה באופן רטרואקטיבי כי סדרת "מלחמות החיות" היא עתידו של הדור הראשון, וכן חברת IDW Publishing אישרה שהסדרה היפנית היא קאנונית ומתרחשת בפרק הזמן של העונה השלישית.
סדרת "מלחמות החיות" כללה אלמנטים הן של סדרת האנימציה מהדור הראשון והן של הקומיקס.
אותם מאפיינים כללו דמויות נקבות, הופעתו של סטארסקרים (כוכב צועק בתרגום העברי, שנהרג בידי גלבטרון בסרט האנימציה), וכן הופעתם של תא אנרגיית הפלזמה והמפתח לוויקטור סיגמא.
אלמנטים כמו אזכור "התיבה", הופעתו של ראבאג' כיצור אינטליגנטי וליבתו האורגנית של סייברטרון נלקחו מהקומיקס.
בשנת 2001, חברת ההוצאה לאור "דרימווייב הפקות" החלה יקום חדש של קומיקסים שנתיים שעובדו לפי החוברות של מארוול, אך גם כללו אלמנטים מסדרת האנימציה.
הסדרה הוסיפה מספר מורכבויות לתוך יקום הרובוטריקים כמו העובדה שלא כל הרובוטריקים מאמינים בקיומו של פרימוס, שחיתות בממשלת סייברטרון שהביאה לכך שמגהטרון החל במלחמה שלו, ושייכות מסוימת בין כדור הארץ לסייברטרון
שלוש מיני סדרות נלוות בשם "רובוטריקים: המלחמה שבפנים" פורסמו בהמשך, והתרחשו בתחילת המלחמה הגדולה.
גם בקומיקס זה צוינו מלחמות החיות כעתיד רטרואקטיבי של אותה המשכיות, כשמגהטרון מהפראניקים בחן קבצים היסטוריים על הדמויות של דרימווייב ונטל את שמו בהשראת מגהטרון המקורי.
בשנת 2004, יקום זה נתן השראה לפרסומן של שלוש נובלות, וכן מדריך אשר התמקד על הקומיקסים של דרימווייב בתור ההמשכיות ה"אמיתית" בנוגע לאלמנטים של הדמויות.
בטוויסט חדש, פרימוס ויוניקרון הם קרובי משפחה, שנודעו בעבר בתור "האחד".
מיני סדרת "רובוטריקים: מיקרו-מאסטרים" מתרחשת לאחר היעלמותה של "התיבה".
יקום מציאותי זה הופסק בחטף כאשר החברה פשטה את הרגל ב-2005. הדבר הותיר את יקום הדור הראשון של דרימווייב תלוי על חוט השערה ואת הכרך השלישי של "המלחמה שבפנים" חצי גמור.
כמו כן, תוכניות לקומיקס שמתרחש בין "מלחמות החיות" ל"מכונות חיות" לא יצאו לפועל.
קרוסאובר עם כוח המחץ (2003 ואילך)
במשך השנים, דמויות הדור הראשון של הרובוטריקים הופיעו בקרוסאוברים לצד זיכיון כוח המחץ.
אולם, בעוד הקרוסאוברים של מארוול התרחשו בהמשכיות הסיפור הראשי, אלה של דרימווייב ושל הפצת Devil's Due Publishing מתרחשים ביקום נפרד משלהם.
לפי המשכיות Devil's Due, ארגון הטרור קוברה אחראי למציאתם ולהפעלתם מחדש של הרובוטריקים.
הגרסה של דרימווייב ממציאה מחדש דמויות מהדור הראשון ומכוח המחץ על רקע בסגנון מלחמת העולם השנייה, בד בבד עם פרסומה של סדרה מקבילה המתרחשת בזמנים מודרניים.
פשיטת הרגל הפתאומית של דרימווייב הובילה לביטולה של אותה מיני סדרה לאחר גיליון אחד בלבד.
הוצאת Devil's Due הביאה להינדוסם מחדש של הרובוטריקים ככלי רכב של ארגון קוברה, ופרסמה מיני סדרה נוספת ששלחה את אותן דמויות ברחבי הזמן ללחום באויבם המושבע של כוח המחץ, נחשון (סרפנטור במקור), ובכוחם המשולב של קוברה-לה ויוניקרון.
בזמן זה, ארגון קוברה כורת ברית עם השקרניקים.
חברת IDW Publishing הביעה התעניינות בקרוסאובר שכזה משלהם.
כשנה לאחר מכן, חברת IDW Publishing אתחלה מחדש את סדרת הדור הראשון עם מספר מיני סדרות ומהדורות מוגבלות.
הדבר אפשר לכותב הוותיק של כותרי מארוול ודרימווייב - סיימון פורמן - ליצור יקום משל עצמו וללא כל הפרעה, בדומה לליין אולטימייט מארוול.
סיפורו של פורמן מתאר יקום בו סייברטרון הושמד בידי ת'נדרווינג המתחזה (Pretender), מה שמאלץ את הרובוטריקים והשקרניקים להסתנן לכוכבים שונים ולשאוב את אוצרות הטבע שלהם.
כדור הארץ נמצא באמצע המחלוקת בשל סוג שונה וייחודי של אנרג'ון שאותו זרע גל-הלם לפני אלפי שנים, בעוד השקרניקים מחריפים את המתחים הפוליטיים באמצעות החלפתם של אנשים בכפילים.
סיפור המקור של "התיבה" נעדר מסדרה זו.
המשכיות זו הייתה גם הראשונה להכיר בקיומן של צבירות מסה שונות, כמו למשל כשמגהטרון מקטין את עצמו לגודל אקדח.
בינואר 2006, הקומיקס של מועדון האספנות של הרובוטריקים פרסם סיפור שמתבסס על ליין הצעצועים הקלאסי, ואשר מתרחש ביקום מארוול, אך שאינו כולל את הדור השני.
חמש עשרה שנים לאחר שמגהטרון מתרסק עם "התיבה" ביחד עם ראטצ'ט, המלחמה מתמשכת בין הדמויות כשהן בגוף הקלאסי שלהן.
חברת IDW הציגה את "רובוטריקים: אבולוציה" בשנת 2006, אוסף של מיני-סדרות שמציגות ומעבדות מחדש את דמויות הדור הראשון בדרכים שונות.
נכון להיום, רק מיני סדרה אחת פורסמה בשם "לבבות של פלדה", אשר ממקמת את הדמויות על רקע המהפכה התעשייתית.
פרסום הסדרה עוכב בשל רצונה של הסברו שלא לבלבל קהל קוראים חדש עם יותר מדי יקומים בדיוניים לפני יציאתו לאקרנים של סרט הלייב אקשן.
אולם, חברת IDW ומארוול קומיקס הכריזו על קרוסאובר עם קבוצת האוונג'רס כדי שיקביל לצאתו של סרט האוונג'רס החדשים/הרובוטריקים.
הסיפור מתרחש בגבול המדינות הבדיוניות סימקריה ולטבריה, והיקום הבדיוני מתואר בין שני סיפורי האוונג'רס החדשים הראשונים, כמו גם בין המיני סדרות "רובוטריקים: הסתננות" ו"רובוטריקים: הסלמה" של IDW.
העורך הראשי של החברה, כריס ריאל, רמז על מספר אלמנטים שישולבו באותן המשכויות, וכי אפשרי שיהיה לקרוסאובר המשך.
עם שידורה הראשון ביפן בשנת 2000, סדרת "רובוטריקים: רובוטים במסווה" הייתה סדרת האנימציה הראשונה שכללה 39 פרקים בעונתה הראשונה, ובשנים הבאות היא הובאה לשידור גם במדינות אחרות.
בהמשכיות זו, מגהטרון מקים מחדש את השקרניקים כתת-סיעה של הפראניקים על כדור הארץ, מה שמרמז על חזרה אפשרית של דמויות מבוססות כלי-רכב לאחר תקופת החיות של "מלחמות החיות" ו"מכונות חיות".
מדובר ביקום שעומד בפני עצמו ללא כל קשר לסיפורת הרובוטריקים הקודמת, אם כי בסופו של דבר כמה דמויות מסדרה זו הופיעו בקומיקס של מועדון האספנות "רובוטריקים: יקום", ביניהן אופטימוס פריים, אולטרה מגנוס, סיידבורן ופראול.
שלוש הסדרות הבאות החלו בהרצה החל משנת 2002 בסגנון הסדרות של שנות ה-90, ונקראו "הטרילוגיה של יוניקרון" בידי מעצב הרובוטריקים ארון ארצ'ר.
הסדרות היו הפקה משולבת בין טאקארה לבין הסברו ושודרו באופן סימולטני בשתי המדינות לאורך של 52 פרקים כל אחת.
סדרת "ארמדה" עקבה אחרי גילויים של המיניקונים העוצמתיים על כדור הארץ בידי הרובוטריקים והשקרניקים.
אותם מיניקונים מתבררים כחלקי נשק של יוניקרון.
סדרת "אנרג'ון" מתרחשת כעשר שנים לאחר מכן ועוקבת אחרי הרובוטריקים והאומניקונים במאמציהם לעצור את השקרניקים והטרורניקים להחיות את יוניקרון בעזרת אנרג'ון.
ביפן, סדרת "סייברטרון" לא הייתה כלל מקושרת לשתי הקודמות לה וסיפרה עלילה משלה.
הדבר גרם לבעיות המשכיות כאשר הסברו קידמה את הסדרה כסדרת המשך לארמדה/אנרג'ון.
צוות הכותבים ניסה לשנות מספר אלמנטים עלילתיים מהגרסה היפנית כדי לתקן זאת, אך למעשה רק הוסיף אזכורים ליוניקרון, פרימוס, מנהיגי הפריים והמיניקונים.
בדיוק כאשר חברת מארוול פרסמה קומיקס נלווה לדור הראשון, חברת דרימווייב פרסמה קומיקס ל"רובוטריקים: ארמדה" שמתרחש בהמשכיות שונה מזו של הסדרה המצוירת.
החל מחוברת מספר 19, הקומיקס הפך ל"רובוטריקים: אנרג'ון".
חברת דרימווייב פשטה את הרגל והפסיקה את כל פרסומי החברה בטרם הצליחה להשלים את הסיפור בחוברת מספר 30. אולם, מועדון המעריצים של הרובוטריקים פרסם מספר סיפורים המתרחשים בתקופת הסדרה "רובוטריקים: סייברטרון".
זיכיון סרטי הלייב אקשן (2007 ואילך)
ביוני 2007 יצא לאקרנים סרט הלייב אקשן "רובוטריקים" בבימויו של מייקל ביי ובהפקתו של סטיבן ספילברג.
הסרט התמקד ביוצרם של הרובוטריקים, שמתואר בתור קוביית אנרגיה גדולת-ממדים בשם "הניצוץ", ואשר מסוגלת ליצור חיים מאובייקטים מכניים.
במהלך מלחמת האזרחים הסייברטרונית, הניצוץ הושלך לעבר החלל ונחת בסופו של דבר בכדור הארץ.
הוא התגלה בידי ממשלת ארצות הברית וסכר הובר נבנה מעליו כמתקן מחקר סודי ביותר.
בחיפושו אחר הניצוץ, מגהטרון התרסק בכדור הארץ ונותר במצב של הקפאה קריוגנית באזור הארקטי.
שנים רבות לאחר מכן הוא נמצא ונלקח לאותו מתקן סודי בו הוחבא הניצוץ.
כאשר עולמם הוחרב כתוצאה מהמלחמה, הרובוטריקים נסחפו ברחבי החלל.
קבוצה בהנהגתו של אופטימוס פריים הגיעה לכדור הארץ בחיפוש אחר הניצוץ ובניסיון להחיות מחדש את עולמם.
אולם, גם השקרניקים עשו את דרכם לכדור הארץ במרדף אחר הניצוץ.
הסרט מתאר את הקרב בין הרובוטריקים לבין השקרניקים בכדור הארץ, בעוד הסיפור מתואר מנקודת מבטם של בני האדם שנקלעו לקו האש.
הרובוטריקים מתוארים כיצורים מכניים שמסוגלים לבנות מחדש את מראם החיצוני על ידי סריקתו של אובייקט מכני באותו סדר גודל.
כדי לפרסם את יציאתו של הסרט לאקרנים, חברת IDW הוציאה קומיקס מקדים שהרחיב על התייחסותו של פריים אל מגהטרון בתור "אחיו" והסביר שהשניים שלטו יחדיו בסייברטרון לפני השחתתו של מגהטרון.
בנוסף, אופטימוס שלח את הניצוץ אל עבר החלל בניסיון נואש להביס את מגהטרון.
נובלת ההקדמה "רובוטריקים: רוחות האתמול" תיארה כיצד סטארסקרים שנא את מגהטרון ורצה שהוא לא ימצא לעולם, כדי שהוא יישאר בתור המנהיג.
בלאקאאוט גם הוא מתואר כנאמן מאוד למגהטרון.
למרות זאת, הקומיקס סותר את הסרט בכך שמתאר את מציאתו והעברתו של מגהטרון לסכר הובר בשנת 1969 במקום שנות ה-30 של המאה ה-20.
ביוני 2009 יצא לאקרנים סרט המשך בשם "רובוטריקים 2: הנקמה".
כשנתיים לאחר קורות הסרט הקודם, קבוצת רובוטריקים איחדה כוחות עם צבא ארצות הברית למיגור שאר השקרניקים שנותרו ברחבי העולם.
אולם, מגהטרון חוזר לחיים בעזרתם של הטרקטוריקים ותחת פיקודו של סאונד-וייב.
מגהטרון מנסה להשיג מספר סמלים סייברטרונים לדרישתו של אדונו, "הנופל", וצבא גדול של שקרניקים נוחת בכדור הארץ.